cyanic-selkie/wikianc huggingface dataset:
மாலை நேரத்து மயக்கம்
மாலை நேரத்து மயக்கம் (Maalai Nerathu Mayakkam) கீதாஞ்சலி செல்வராகவன் இயக்கத்தில், 2016 ஆம் ஆண்டு வெளிவந்த இந்தியத் தமிழ்த் திரைப்படமாகும். கோலா பாஸ்கர் தயாரிப்பில், அம்ரித் இசை அமைப்பில், 1 ஜனவரி 2016 ஆம் தேதி வெளியான இப்படம் நல்ல விமர்சனத்தை பெற்றது. 1 ஏப்ரல் 2016 அன்று தெலுங்கு மொழியில் இப்படம் டப்பிங் செய்யப்பட்டு வெளியானது. இப்படத்தின் கதையை எழுதியவர் செல்வராகவன் ஆவார். பாலகிருஷ்ணா கோலாவும் மற்றும் வாமிகா கப்பியும் இப்படத்தில் அறிமுகப் படுத்தப்பட்டனர்.
நடிகர்கள்
பாலகிருஷ்ணா கோலா, வாமிகா கப்பி, பார்வதி நாயர், ஷர்ரன் குமார், அழகம் பெருமாள், கல்யாணி நடராசன்.
கதைச்சுருக்கம்
பிரபு (பாலகிருஷ்ணா கோலா), நடுத்தர வர்க்கத்தை சேர்ந்த ஐ.டி யில் வேலைபார்க்கும் ஒரு வாலிபன். உண்மையான காதலுக்காக எங்கும் அவனுக்கு, அவன் தோற்றத்தின் காரணாமாக காதல் அமையவே இல்லை.
மறுபுறம், மனோஜா (வாமிகா கப்பி) திருமணம் வேண்டாம் என்ற எண்ணம் கொண்ட நகரப்பெண். அவளின் தாயின் உடல்நல கோளாறின் காரணமாக பிரபுவை திருமணம் செய்ய நேரிடுகிறது.
இருவருக்கும் இடையே கருத்து வேறுபாடு நிறைய இருந்ததால், பிரச்சனைகள் அதிகமாகி முறிவு ஏற்படுகிறது. பின்னர் எவ்வாறு அந்த தம்பதி மீண்டும் இணைந்தனர் என்பதே மீதிக் கதையாகும்.
ஒலிப்பதிவு
திரைப்படத்தின் பின்னணி மற்றும் பாடல்களின் இசையை அமைத்தவர் அறிமுக இசை அமைப்பாளர் அம்ரித் ஆவார். அம்ரித் மற்றும் விவேக் பாடல்களின் வரிகளை எழுதினர். 8 அக்டோபர் 2015 அன்று திங்க் மியூசிக் நிறுவனம் பாடல்களின் ஒலித்தொகுப்பை வெளியிட்டது.
தயாரிப்பு
2006 ஆம் ஆண்டு புதுப்பேட்டை வெளியான பிறகு, யுவன் சங்கர் ராஜா மற்றும் அரவிந்த் கிருஷ்ணாவுடன் சேர்ந்து "வைட் எலபன்ட்ஸ்" என்ற தயாரிப்பு குழுமத்தை நிறுவினார் செல்வராகவன். கார்த்தி, சந்தியா ஆகியோரை வைத்து நவம்பர் 2006-யில் மாலை நேரத்து மயக்கம் படப்பிடிப்பு துவங்கியது. ஒளிப்பதிவாளர் அரவிந்த் கிருஷ்ணா நிறுவனத்தை விட்டு வெளியேறியதால், படப்பிடிப்பு தடைபட்டது.
வெளியீடு
50 வினாடிகள் கொண்ட முதல் முன்னோட்டம் 25 செப்டம்பர் 2015 அன்றும், 1 நிமிடம் 27 வினாடிகள் கொண்ட இரண்டாம் முன்னோட்டம் 27 நவம்பர் 2017 அன்றும் வெளியிடப்பட்டன. இந்தியத் தணிக்கைக் குழு இப்படத்திற்கு "ஏ" சான்றிதழ் வழங்கியது. 1 ஜனவரி 2016 அன்று உலகம் முழுவதும் இப்படம் வெளியானது. யூடியூப் இணையதளத்தில், 30 டிசம்பர் 2015 அன்று "சரக்கா" என்ற பாட்டை திங்க் மியூசிக் நிறுவனம் வெளியிட்டது.
விமர்சனம்
இப்படம் பரவலாக நல்ல விமர்சனத்தை பெற்றது. 5-ற்கு 2.5 மதிப்பெண்களை பெற்ற இப்படம், சீரான திரைக்கதை இல்லையென்றும், பொதுவான காதல் கதைகளிலிருந்து மாறுபட்ட காதல் கதையை கொண்டது என்றும் விமர்சனம் செய்யப்பட்டது.
பகுப்பு:2016 திரைப்படங்கள் பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
வெலம்பொடை
வெலம்பொடை (Welamboda) இலங்கையின் மத்திய மாகாணத்தின் கண்டி மாவட்டத்தில் உடுநுவரை தேர்தல் தொகுதியில் அமைந்துள்ள முஸ்லிம் கிராமமாகும். கிட்டத்தட்ட 5000 பேரைக் கொண்டது வெலம்பொடை கிராமம். இங்கு ஒரு ஜும்மா பள்ளியும் 9 தக்கியாக்களையும் அமைந்துள்ளன.
கண்டிய மன்னர் காலத்திலேயே வெலம்படை குடியிருப்புக்கள் ஆரம்பமானது என்று சில வரலாற்றாசிரியர்கள் கூறுகின்றனர். கண்டிய மன்னர்களது ஆஸ்தான வைத்தியர்களாக இருந்த பல முஸ்லிம்களின் குடும்பங்கள் வெலம்பொடையில் குடியமர்த்தப்பட்டது இக்கருத்துக்கு சான்றாக அமைகிறது. இவர்களில் ஒருவரான செய்கு முகம்மத் உடையார் என்பவருக்கு கண்டி மன்னன் கீர்த்திசிரி ராஜசிங்கன் செப்புசாசனம் மூலம் 1747 இல் வெலம்படைப் பகுதியில் பெரும்பாலான இடங்கள் வழங்கப்பட்டதாகத் தெரியவருகிறது. சன்னச என்று இச்சாசனம் பற்றி தொல்பொருள் ஆய்வாளர் கலாநிதி கம்புறுபிடிய தேரர் குறிப்பிடுகிறார்.
அன்ட்ரூ கோரன்
அன்ட்ரூ கோரன் (Andrew Corran, பிறப்பு: நவம்பர் 25 1936) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 132 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். 1958-1965 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
சரசுவதி ஆறு
சரசுவதி ஆறு என்பது ரிக்வேதத்தில் குறிப்பிடப்பட்டிருக்கும் ஓர் ஆறு. ரிக் வேதத்தின் (10.75) நதி வணக்கம் (நதி ஸ்துதி) எனும் பகுதியில் இந்த ஆறு சொல்லப்படுகிறது.
வேதத்தில் குறிப்பிடப்படும் சரசுவதி ஆற்றின் உண்மைத்தன்மை குறித்துப் பல வேறுபட்ட கருத்துகள் உள்ளன. மாக்ஸ் முல்லர் போன்றோர் இதை காகர்-ஹக்ரா நதி என்கின்றனர். சிலரோ தெற்கு ஆஃப்கானிஸ்தானில் உள்ள ஹேல்மந் நதி என்கின்றனர்.
உத்திரப்பிரதேச மாநிலத்தில் உள்ள அலகாபாத்தில் உள்ள திரிவேணி சங்கமம் எனுமிடத்தில் கங்கை, யமுனை ஆறுகளுடன் இந்த சரசுவதி ஆறும் வந்து கட்புலனாகாமல் கலப்பதாக நம்பப்பட்டு 12 ஆண்டுகளுக்கு ஒரு முறை கும்பமேளா நிகழ்த்தப்படுகிறது.
ஆராய்ச்சி நூல்
சரசுவதி ஆறு குறித்து, "சரசுவதி - த ரிவர் தட் டிஸ்அப்பியர்டு" எனும் ஆராய்ச்சி நூல் அறிஞர் கே.எஸ்.வால்டியாவால் எழுதப்பட்டது.
ஆவணப்படம்
சரசுவதி ஆற்றை மீட்கும் முயற்சிக்குப் பின்னுள்ள அரசியலை, போலி அறிவியலை, மூட நம்பிக்கையைக் கேள்விக்கு உட்படுத்தும்விதத்தில் ‘சர்ச்சிங் ஃபார் சரஸ்வதி’ எனும் ஆவணப்படம் ஷிர்லி ஆபிரகாம், அமித் மாதேஷியா ஆகியோர் இயக்கத்தில் எடுக்கப்பட்டுள்ளது.
மேற்கோள்கள்
பகுப்பு:இந்திய ஆறுகள் பகுப்பு:இந்து தொன்மவியல் ஆறுகள்
சாமிநாதபுரம் ஊராட்சி
சாமிநாதபுரம் ஊராட்சி (Saminathapuram Gram Panchayat), தமிழ்நாட்டின் விருதுநகர் மாவட்டத்தில் உள்ள ஸ்ரீவில்லிபுத்தூர் வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1278 ஆகும். இவர்களில் பெண்கள் 646 பேரும் ஆண்கள் 632 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மா. சுரேந்திரன்
'''மா. சுரேந்திரன்' (M. Surendiran'') என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் சேலம் மாவட்டத்தினைச் சார்ந்தவர். மேட்டூர் சட்டப் பேரவைக்கு பிரஜா சோசலிச கட்சியின் வேட்பாளராக 1967 மற்றும் 1971-ல் நடைபெற்றத் தேர்தல்களில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
தந்திதுர்கன்
தந்திவர்மன் அல்லது இரண்டாம் தந்தி துர்கன் (ஆட்சிக்காலம் 735-756 ) என்பவன் இராஷ்டிரகூடப் பேரரசை மான்யகட்டா என்ற இடத்தில் நிறுவியவன். இவனது அடிப்படை ஆட்சிப்பகுதியாகக் கர்நாடகத்தின் குல்பர்கா பகுதி இருந்தது. இவன் தனது பேரரசின் எல்லையைக் கர்நாடகத்தின் பெரும்பான்மைப்பகுதி வரை விரிவாக்கினான்.
பல்லவ மன்னன் இரண்டாம் நந்திவர்மன் சாளுக்கியர்களிடமிருந்து காஞ்சியை மீட்க  உதவி தனது மகளை நந்திவர்மனுக்கு மணம் செய்வித்து உறவைப் பலமாக்கிக்கொண்டான்.
உசாத்துணை
பகுப்பு:இராஷ்டிரகூடர் மரபு பகுப்பு:கர்நாடக வரலாறு பகுப்பு:735 பிறப்புகள் பகுப்பு:756 இறப்புகள் பகுப்பு:இந்திய அரசர்கள்
கொருக்கை வீரட்டேசுவரர் கோயில்
திருக்குறுக்கை - கொருக்கை வீரட்டேஸ்வரர் கோயில் அப்பர் பாடல் பெற்றது. அட்ட வீரட்டத் தலங்களில் ஒன்றான இக்கோயில் மயிலாடுதுறை மாவட்டத்தில் மயிலாடுதுறை வட்டத்தில் அமைந்துள்ளது.எட்டு வீரட்டத்தலங்களுள் இறைவனார் மன்மதனை எரித்த தலமிது. தேவாரப் பாடல் பெற்ற தலங்களில் காவிரி வடகரைத் தலங்களில் அமைந்துள்ள 26வது சிவத்தலமாகும்.
இறைவன், இறைவி
இத்தலத்து இறைவன் வீரட்டேஸ்வரர், இறைவி ஞானாம்பிகை.
கோயில் அமைப்பு
கோயிலுக்கு முன்பு குளம் உள்ளது. ராஜகோபுரத்தைக் கடந்து உள்ளே சென்றால் பலிபீடம், நந்தியைக் காணலாம். வலப்புறம் அம்மன் சன்னதி உள்ளது. அம்மன் சன்னதியின் வலப்புறம் சுக்கிரவார அம்மனைக் காணலாம். இடப்புறம் பள்ளியறை உள்ளது. அம்மன் சன்னதியை அடுத்து தட்சிணாமூர்த்தி சன்னதி, வாகனங்கள், நடராஜர் சன்னதி, சண்டிகேஸ்வரர் சன்னதி ஆகிய சன்னதிகள் உள்ளன. தொடர்ந்து திருச்சுற்றில் குறுங்கை விநாயகர் சன்னதி உள்ளது. அதற்கடுத்து ஞானசம்பந்தர், சேரமான், சந்திரசேகரர், பிரதோஷ நாயனார் உள்ளனர். அதற்கடுத்து விநாயகர், சோமாஸ்கந்தர், சோகஹரேஸ்வரர் ஆகியோருக்கான சன்னதிகள் உள்ளன. அடுத்து காணப்படும் உற்சவமூர்த்திகள் அறை உள்ளது. கருவறை கோஷ்டத்தில் துர்க்கை, பிரம்மா, பைரவர், பிரம்மா, அண்ணாமலையார், விஷ்ணு, தட்சிணாமூர்த்தி, மகாகணபதி ஆகியோர் உள்ளனர்.
வழிபட்டோர்
திருமால், பிரம்ம தேவர், லட்சுமி முதலானோர் வழிபட்ட தலமென்பது தொன்நம்பிக்கை (ஐதிகம்).
படத்தொகுப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:காவேரி வடகரை சிவன் கோயில்கள்
அதர்வசிகா உபநிடதம்
அதர்வசிகா உபநிடதம் (Atharvashikha Upanishad) என்பது சமசுகிருதத்தில் எழுதப்பட்ட இந்து சமயத்தின் சிறிய உபநிடதங்களில் ஒன்றாகும். அதர்வண வேதத்துடன் தொடர்புடைய 31 உபநிடதங்களில் ஒன்றான இது, சைவ உபநிடதமாக வகைப்படுத்தப்பட்டுள்ளது. மேலும் அழிக்கும் கடவுளான சிவனை மையமாகக் கொண்டது.
அதர்வண முனிவர் கூற இந்த உரை இயற்றப்பட்டது, எனவே அவருடைய பெயராலேயெ அவ்வேதம் பெயரிடப்பட்டுள்ளது. இந்த உரை ஓம் என்ற மந்திரத்தை சிவனாகவும் பிரம்மமாகவும் விவாதித்து சமன் செய்கிறது. அதன் மந்திரம் மற்றும் தியானத்தின் பின்னணியில் உள்ள ஆன்மீகத்தை விளக்குகிறது. பிரம்மா, விஷ்ணு, உருத்திரன் மற்றும் ஈசுவரனை விட சிவனே உயர்ந்தவர் என்றும் கூறுகிறது.
இந்த உரை அதர்வசிகோபனிஷத் என்றும் அழைக்கப்படுகிறது. மேலும் இது 108 முக்திகா நியதியில் தெலுங்கு மொழித் தொகுப்பில் வரிசை 23-இல் பட்டியலிடப்பட்டுள்ளது.
பெயரிடல்
"அதர்வசிகா" என்ற வார்த்தையின் அர்த்தம் "அதர்வணின் முனை" என்று இந்தியவியலாளர் பால் டியூசன் கூறுகிறார். 'சிகா' என்பது "குறிப்பிட்ட வசனம் அல்லது சூத்திரம்" மற்றும் "தலையில் முடிசூடுதல் அல்லது ஒரு கட்டு" என்றும் பொருள்படும்.
கட்டமைப்பு
அதர்வசிகா உபநிடதம் இரண்டு பிரிவுகளாக வழங்கப்பட்டுள்ளது. பிரிவு 1 ஓம் என்பதன் பொருள் மற்றும் அதன் எழுத்துக்களின் முக்கியத்துவத்தைக் கையாளுகிறது. பிரிவு 2 நான்கு வேதங்களைக் குறிக்கும் ஓம் என்ற வார்த்தையை ஓதுவதன் மூலம் தியானம் செய்வதன் மூலம் பெறப்படும் பலன்களைக் கையாளுகிறது. உரை ஓம் மந்திரம் மற்றும் அதன் பலன்களில் கவனம் செலுத்துகிறது.
இந்த உபநிடதம், அதர்வசிரசு உபநிடதம் போன்ற பிற சைவ உபநிடதங்களிலிருந்து சில உரைகளைப் பின்பற்றி மீண்டும் மீண்டும் சொல்கிறது, அதே நேரத்தில் அது உள்ளடக்கிய சில அம்சங்களை விரிவுபடுத்துகிறது. இருப்பினும், இரண்டு நூல்களுக்கும் இடையே உள்ள வித்தியாசம் என்னவென்றால், அதர்வசிரசு ஒருபோதும் "சிவன்" என்ற வார்த்தையைப் பயன்படுத்துவதில்லை (மாறாக மகேசுவரனைப் பயன்படுத்துகிறது). அதே சமயம் அதர்வசிகா சிவன் என்ற வார்த்தையை மீண்டும் மீண்டும் பயன்படுத்துகிறது.
தியானத்தின் பொருள்
முனிவர்களான பிப்பலாத மகரிசி, அங்கரிசர் மற்றும் சனகாதி முனிவர்கள் போன்றவர்கள் அதர்வண மகரிஷியைச் சந்தித்து, "எந்த தியானம் உயர்ந்தது?", "தியானம் எதைக் கொண்டுள்ளது?, யார் தியானம் செய்ய வேண்டும்", "தியானத்தின் பொருள் என்ன? " <என்றெல்லாம் வினவுவதிலிருந்து தொடங்குகிறது.
ஓம் தான் உயர்ந்தது என்று அதர்வணன் பதிலளிக்கிறார். இந்த உரையானது ஓம் என்ற மந்திரத்தின் அடிப்படை அர்த்தத்தை விளக்குகிறது. மேலும், பர பிரம்மம், உயர்ந்த பிரம்மம், "இறுதி உண்மை" ஆகியவற்றைக் குறிக்கிறது. ஓம் என்ற எழுத்தில் நான்கு எழுத்துக்கள் உள்ளன அவை நான்கு கடவுள்களையும் நான்கு வேத வேதங்களையும் குறிக்கிறது. இது நான்கு தலைகளைக் கொண்டுள்ளது. அவை புனிதமான நெருப்பைக் குறிக்கின்றன.
வெளி இணைப்புகள்
பகுப்பு:அத்வைதம் பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
சோழர் கொடி
சோழர் கொடி புலிச் சின்னம் பொறித்த கொடியாக இருந்தது என வரலாற்று ஆதாரங்கள் தெரிவிக்கின்றன. எனினும், இவ்வாறுதான் அக்கொடி அமைந்ததென்பதற்கான ஆதாரங்கள் இதுவரை கிடைக்கவில்லை. ஆகவே, ஏனைய ஆதாரங்களற்ற கொடிகள் போன்று சோழர் கொடியும் உருவாக்கப்பட்டுள்ளது. இவ்வாறு சித்தரிக்கப்பட்ட கொடி சிவப்பு பின்புலத்தில், தொங்கல்வாய் துகிற்கொடி அமைப்பில், முழு உருவமும் தெரியத்தக்க மஞ்சள் நிறத்தில் கருப்பு வரிகள் கொண்ட புலி உருவத்துடன் காணப்படுகின்றது.
''பாட்டியற் றமிழுரை பயின்ற வெல்லையுட்
கோட்டுயர் பனிவரைக் குன்றி னுச்சியிற்
சூட்டிய வளர்புலிச் சோழர் காவிரி
நாட்டியல் பதனையா னவில லுற்றனன்.''
உசாத்துணை
பகுப்பு:சோழர் பகுப்பு:தேசியக் கொடிகள்
குரும்பலுர் கருப்பனார் கோயில்
குரும்பலுர் கருப்பனார் கோயில் தமிழ்நாட்டில் பெரம்பலூர் மாவட்டம், குரும்பலுர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரிசிட்டேன்
பிரிசிட்டேன் ( ஆங்கிலம்: Pristane; இடாய்ச்சு: Pristan) என்பது இயற்கையில் கிட்டும் நிறைவொட்டு (சாச்சுரேட்டடு) தெர்ப்பினாய்டு ஆல்க்கேன். இது சுறாமீன் கல்லீரல் எண்ணெயில் இருந்து எடுக்கப்பட்டது. இலத்தீன் மொழியில் "pristis" என்றால் சுறா (சுறாமீன்) என்ற பொருளாகையால். அதன் அடிப்படையில் இவ் வேதிப்பொருளுக்கு ஆங்கிலத்தில் Pristane என்றும் பிற ஐரோப்பிய மொழிகளில் தொடர்பான வகையிலும் அமைந்த பெயர்.ஈந்த வேதிப்பொருள் சில உணவுப்பொருள்களிலும், கனிம எண்ணெய்களிலும் காணப்படுகின்றது. இப்பொருள் நிறமற்ற (ஒளியூடுருவுத் தன்மை கொண்ட), நீருடன் கரைந்து கலக்காத எண்ணெய் வகையானது, ஆனால் டை_எத்தில் ஈத்தர், பென்சீன், குளோரோபார்ம், கரிமடெட்ராகுளோரைடு முதலியவற்றில் கரையும் பொருள்.
பிரிசிட்டேன், எலி போன்ற கொறிணிகளில் தற்காப்பை எதிர்க்கும் நோயை ஊட்டும். மருத்துவ ஆய்வில் நோயூட்டிகளைப் பற்றியும், மூட்டுவலி (rheumatoid arthritis) இலூப்பசு ([lupus]) என்னும் தற்காப்பு எதிர்ப்பு நோய் பற்றியும் செய்யும் ஆய்வில் பயன்படுத்தப்படுகின்றது.. The fact that it is used in many products, raises the possibility that it may be a possible environmental exposure that triggers diseases such as lupus and rheumatoid arthritis.
மருத்துவ ஆய்வு தவிர இது உராய்வைக் குறைக்கப் பயன்படும் உயவெண்ணெயாகவும், மின்மாற்றிகளில் மின்கடத்தா எண்ணெயாகவும், அரிப்பைத் தடுக்கும் பொருளாகவும், உயிரியப்பொருள் அடையாளக்குறியாகவும், நோய்த்தடுப்பு இயக்கத்தைத் தூண்டும் (immunologic adjuvant) ஒரு பொருளாகவும் பயன்படுகின்றது.
உயிரியத்தொழில்நுட்பப்படி இதனை உருவாக்க பசியச்சாராயப் பொருளாகிய ஃபைட்டால் (phytol) என்பதில் இருந்து பெறுகின்றார்கள். இதனை பெட்ரோலிய (கன்னெய்) உயிரிய அடையாளக்குறியாகவும் (biomarker) பயன்படுத்துகின்றார்கள்
References
பகுப்பு:ஆல்கேன்கள்
சளி சுரப்பி
சளி சுரப்பி (Mucous gland) என்பது மியூசிபரசு சுரப்பிகள் என்றும் அழைக்கப்படுகிறது. இது உடலின் பல்வேறு பகுதிகளில் காணப்படுகின்றன. மேலும் பொதுவாக உடற்கூராய்வின் போது சாயமேற்றல் தயாரிப்பில் பிற சுரப்பிகளை விடக் குறைவான அளவிலே சாயங்களை எடுக்கும் திறனுடையவை. பெரும்பாலானவை பல உயிரணுக்களைக் கொண்டவை; ஆனால் குடுவை வடிவ உயிரணுக்கள் ஒற்றை செல் சுரப்பிகள்.
சளி உமிழ்நீர் சுரப்பிகள்
வாய் குழி மற்றும் உதட்டுப் பகுதிகளில் காணப்படும் சளி உமிழ்நீர் சுரப்பிகள் கட்டமைப்பில் ஒத்தவையாக உள்ளன.
இவை குறிப்பாக கிண்ண உரு நுண் காம்பின் பின்பகுதியில் காணப்படுகின்றன. ஆனால் உச்சம் மற்றும் விளிம்பு பகுதிகளிலும் உள்ளன.
இந்த தொடர்பில் முன்புற நாக்குச் சுரப்பிகள் சிறப்பு வாய்ந்ததாகக் கருதப்படுகிறது.
இவை நாக்கின் உச்சியின் கீழ் மேற்பரப்பில், நுண்ணிழுமடியின் இருபுறமும் அமைந்துள்ளன. இங்கு இவை கூர்நாத்தசை மற்றும் தாழ்நிலை நீளமான தசைகளிலிருந்து பெறப்பட்ட தசை நார்களால் மூடப்பட்டிருக்கும். இவை கிளைக்கோபுரதங்கள், மியூசின் ஆகியவற்றை உற்பத்தி செய்கின்றன. இது தண்ணீரை உறிஞ்சி சளி எனப்படும் ஒட்டும் சுரப்பை உருவாக்குகிறது.
இவை 12 முதல் 25 வரை மி.மீ. நீளமானது மற்றும் சுமார் 8 மி.மீ. அகலமானது. இதன் உச்சியின் கீழ் மேற்பரப்பில் மூன்று அல்லது நான்கு குழாய்களால் திறக்கும்.
வெபரின் சுரப்பிகள் நாக்குடன் அமைந்துள்ள மியூசிபரஸ் சுரப்பிகளுக்கு ஒரு எடுத்துக்காட்டு.
மேற்கோள்கள்
This article incorporates text in the public domain from page 1131 of the 20th edition of Gray's Anatomy (1918)
வெளி இணைப்புகள்
பகுப்பு:சுரப்பிகள்
சம்பா ரூமல்
இந்த தயாரிப்பு, வர்த்தகம் தொடர்பான அறிவுசார் சொத்துரிமைகள் ஒப்பந்தத்தின் புவியியல் குறிப்பின் கீழ் பாதுகாப்பிற்காக பதிவு செய்யப்பட்டுள்ளது.
வரலாறு
வலது|thumb| சம்பா ரூமல் வடிவமைப்புடன் கூடிய, ஒரு சடங்கு அட்டை வலது|thumb| சம்பா ரூமல் சித்திரக்கலை thumb| 2018 ஆம் ஆண்டிற்கான நாரி சக்தி விருதை திருமதி லலிதா வக்கீலுக்கு [[இந்தியக் குடியரசுத் தலைவர் ராம்நாத் கோவிந்த் வழங்குகிறார்.]] 16 ஆம் நூற்றாண்டில் குரு நானக்கின் சகோதரியான பீபி நானகி என்பவரால் உருவாக்கப்பட்ட இந்த ரூமலின் ஆரம்பகால அறிக்கை வடிவம், தற்போது ஹோஷியார்பூரில் உள்ள குருத்வாராவில் பாதுகாக்கப்பட்டு வருகிறது. இலண்டனில் உள்ள விக்டோரியா ஆல்பர்ட் அருங்காட்சியகத்தில் 1883 ஆம் ஆண்டு ராஜ கோபால் சிங்கால் ஆங்கிலேயர்களுக்குப் பரிசளிக்கப்பட்ட ரூமல் உள்ளது. மேலும் இது மகாபாரத காவியத்தின் குருச்சேத்திரப் போரின் சித்திரக்கலை (பூத்தையல்) காட்சியைக் கொண்டுள்ளது. இருப்பினும், 17 ஆம் நூற்றாண்டிலிருந்து, பழைய சமஸ்தானமான சம்பாவின் (இப்போது இமாச்சலப் பிரதேசத்தின் ஒரு பகுதி) பெண்கள், அரச குடும்பத்தைச் சேர்ந்தவர்கள் உட்பட, தங்கள் மகள்களுக்கு திருமணப் பரிசு அல்லது வரதட்சணையின் ஒரு பகுதியாக ரூமல்கள் அல்லது கைக்குட்டைகளில் பூத்தையல் செய்வதில் ஈடுபட்டுள்ளனர்.
கைக்குட்டைகள் பஞ்சாப் அல்லது வங்காளத்தின் தயாரிப்பான மஸ்லின் துணியிலிருந்து பெறப்பட்ட மிக நுண்ணிய கையால் செய்யப்பட்ட பட்டைப் பயன்படுத்தி சதுர மற்றும் செவ்வக வடிவியல் வடிவங்களில் செய்யப்பட்டன. சியால்கோட் (பாக்கித்தான்), அமிருதசரசு மற்றும் லூதியானாவில் விளைந்த பட்டுப் பிணைக்கப்படாத நூலைப் பயன்படுத்தி பெண்கள் மிகவும் அலங்கார வடிவங்களை உருவாக்கினர். டோஹாரா டங்கா அல்லது டபுள் சாடின் தையல் என்று அழைக்கப்படும் பூத்தையல் நுட்பம், துணியின் இரு முகங்களிலும் தனித்துவமான ஒரே மாதிரியான வடிவங்களை உருவாக்கியது. தோஹாரா டாங்கா முறை காஷ்மீரின் பாரம்பரியமாகும். இது பசோலி மற்றும் சம்பாவில் ஏற்றுக்கொள்ளப்பட்டது, ஆனால் சிறப்பு முகலாயக் கலையான பஹாரி ஓவியப் பாணி ஓவியங்களிலிருந்து கருப்பொருளை ஏற்று மேம்படுத்தப்பட்டது; இந்த கலை வடிவம் 18 மற்றும் 19 ஆம் நூற்றாண்டுகளில் வளர்ந்தது. முகலாய சாம்ராஜ்ஜியத்தின் வீழ்ச்சியைத் தொடர்ந்து இந்த கைவினைப்பொருளின் பல நிபுணர் கலைஞர்கள் இமாச்சல பிரதேசத்தின் மலைப்பகுதிக்கு குடிபெயர்ந்தனர். சம்பாவின் மன்னன் உமேத் சிங் (1748-68) கலைஞர்களுக்கு ஆதரவளித்தார். இந்தக் கலைஞர்கள், மெல்லிய கரியைப் பயன்படுத்தி பூத்தையல் செய்ய வேண்டிய வடிவமைப்பின் வெளிப்புறங்களை வரைந்தனர். மேலும் மகாபாரத காவியத்தின் கிருஷ்ணரின் ராசலீலையின் இறையியல் கருப்பொருள்கள் மற்றும் இராமாயணத்தின் கருப்பொருள்கள் அல்லது திருமணக் காட்சிகள் ஆகியவற்றில் பொருத்தமான வண்ணங்களைப் பயன்படுத்த பரிந்துரைத்தனர். பூத்தையல் செய்ய பயன்படுத்திய கருப்பொருளில், கீத கோவிந்தம், பாகவதம் அல்லது இராதா கிருஷ்ணன் மற்றும் சிவன் - பார்வதி போன்ற நிகழ்வுகளும் அடங்கும். சம்பாவின் ரங் மகாலில் செய்யப்பட்ட ஓவியங்களிலிருந்தும் உத்வேகம் அளிக்கப்பட்டது. பின்னர் பெண்கள் எம்பிராய்டரியை நிறைவேற்றினர். 19 ஆம் நூற்றாண்டின் முற்பகுதியில், மகாராஜா இரஞ்சித் சிங் பஞ்சாப் மலை மாநிலங்களை ஆட்சி செய்தபோது, சீக்கிய ஓவியங்களின் தாக்கம் சம்பா ரூமலில் ஏற்பட்டது.
இந்திய சுதந்திரத்திற்குப் பிறகு, இந்தக் கலைப்படைப்பு அதன் அரச ஆதரவை இழந்தது. மேலும், பிராந்தியங்கள் வணிகமயமாக்கல் காரணமாக தரம் மோசமடைந்தது. மேசை விரிப்புகள், தலையணை உறைகள், ஆடைகள் மற்றும் பல்வேறு இயந்திரத்தால் செய்யப்பட்ட பொருட்களைக் கூட மற்றவற்றின் மலிவான அதே வேலைகளுடன் சந்தையில் போட்டியிட வைக்கிறது.
1970களின் பிற்பகுதியில், இந்திரா காந்தியின் தோழி, உஷா பகத்தின் முன்முயற்சியின் பேரில், இந்த கலைப் பணியை புதுப்பிக்க, இந்திய அரசு இந்த கலைப் படைப்பின் அசல் வடிவமைப்புகளை அருங்காட்சியகங்கள் மற்றும் சேகரிப்புகளில் இருந்து கண்டுபிடித்தது. மேலும், பல பெண் கலைஞர்கள் இதில் பயிற்சி பெற்றனர். இதன் விளைவாக 16 வடிவமைப்புகள் மீண்டும் உருவாக்கப்பட்டு, இதன் தரம் மீட்டெடுக்கப்பட்டுள்ளது.
இந்தக் கலையை முன்னேற்றி பாதுகாத்ததற்காக, இமாசல பிரதேசத்தைச் சேர்ந்த லலிதா வகிலுக்கு 2018ஆம் ஆண்டு நாரி சக்தி விருது விருது வழங்கப்பட்டது, இந்தக் கலைக்கான படிப்புகளை ஏற்பாடு செய்வதன் மூலம் கலைக்கு புத்துயிர் அளிக்க உதவியது.
சான்றுகள்
பகுப்பு:சம்பா மாவட்டம் பகுப்பு:இந்தியப் பூப்பின்னல் பகுப்பு:நாரி சக்தி விருது பெற்றவர்கள்
சித்தோர்கார் கோட்டை
சித்தூர் கோட்டை (Chittorgarh Fort) (இந்தி: चित्तौड़ दुर्ग  - Chittor Durg) இந்தியாவின் பெருங்கோட்டைகளில் ஒன்றாகும். மேலும் உலகப் பாரம்பரியக் களங்களில் ஒன்றாகும். மேவார் நாட்டின் தலைநகராகவும் சித்தூர் கோட்டை விளங்கியது. சித்தூர் கோட்டை மேவார் பகுதியின்  சித்தோர்கார் மாவட்டத்தின் தலைமையிடமான சித்தோர்கார் நகரத்தில் அமைந்துள்ளது.
7ஆம் நூற்றாண்டு முதல் சூரிய குல இராசபுத்திர குகிலோத்தி மன்னர்களாலும், பின்னர் சிசோதியா குல மன்னர்களால், 1567இல் அக்பர் சித்தூர் கோட்டை கைப்பற்றும் வரை ஆளப்பட்டது. 180 மீட்டர் உயரத்தில், 280 ஹெக்டர் பரப்பளவில், மலைப்பாங்கான இடத்தில் சித்தூர் கோட்டை அமைந்துள்ளது. இதனடியில் பெரோச் ஆறு பாய்கிறது. இக்கோட்டையினுள் அரண்மனைகள், கோயில்கள், கோபுரங்கள், வாயில்கள் அமைந்துள்ளது. சித்தூர் கோட்டை இராஜஸ்தான் மாநிலத்தின் முக்கிய சுற்றுலாத் தலமாகும்.
சித்தூர் கோட்டை பல முறை குஜராத் சுல்தானகம், தில்லி சுல்தானகம் மற்றும் முகலாயர்களால் கைப்பற்றப்பட்ட்டது. இக்கோட்டை எதிரிகளால் கைப்பற்றும் நிலையில் இருக்கும் போது, கோட்டையில் உள்ள இராசபுத்திரப் பெண்களும், அரண்மனை மகளிரும், எதிரிகளின் கையில் சிக்கிச் சீரழியாத வகையில் கூட்டுத் தீக்குளிப்பு விழா நடத்தி தங்கள் உயிர்களை மாய்த்துக் கொள்ளும் வழக்கம் இருந்தது. சித்தூர் கோட்டையை கி பி 1303இல் அலாவுதீன் கில்சி,   மேவார் மன்னர் ராணா ரத்தன் சிங்கை வென்று கைப்பற்றினான். 1535இல் குஜராத் சுல்தான் பகதூர் ஷா விக்கிரம் சித் சிங்கை வென்று கைப்பற்றினான். கி பி 1567இல் அக்பர், மகாராணா இரண்டாம் உதய்சிங்கை வென்று சித்தூர் கோட்டை கைப்பற்றினான்.
சித்தூர் கோட்டையை எதிரிகளிடமிருந்து காக்கும் போரில் 1303இல் ராணி பத்மினியும், 1507இல் ராணி கர்ணாவதியும் உயிர் துறந்தனர். இராஜஸ்தான் மாநிலத்தின் ஐந்து கோட்டைகளுடன் சித்தூர் கோட்டையும் உலகப் பாரம்பரியக் களங்களில் ஒன்றாக யுனேஸ்கே நிறுவனம்  2013இல்  அறிவித்தது.
அமைவிடம்
இராஜஸ்தான் மாநிலத்தின் மேவார் பகுதியில் சித்தோகார் மாவட்டத்தின் தலைநகரான சித்தோர்கார் நகரத்தில் சித்தூர் கோட்டை  அமைந்துள்ளது. தில்லி - மும்பை நெடுஞ்சாலையில்,  அஜ்மீர் நகரத்திலிருந்து 233 கிலோ மீட்டர் தொலைவில் உள்ளது. தேசிய நெடுஞ்சாலை எண்கள் 76 மற்றும் 79 சித்தூர் கோட்டை வழியாக செல்கிறது.
பண்பாடு
இராஜஸ்தான் மாநிலத்தின் ஆறு மலைக் கோட்டைகளான ஆம்பர் கோட்டை, சித்தூர் கோட்டை, காக்ரோன் கோட்டை, ஜெய்சல்மேர் கோட்டை, கும்பல்கர்க் கோட்டை மற்றும் ரந்தம்பூர் கோட்டைகள் உலகப் பாரம்பரியக் களங்களில் ஒன்றாக யுனேஸ்கே நிறுவனம்  2013இல்  அறிவித்தது.
வெளி இணைப்புகள்
பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:இராஜஸ்தான் கோட்டைகள் பகுப்பு:இராஜஸ்தான் வரலாறு பகுப்பு:இராஜஸ்தானில் உள்ள சுற்றுலாத் தளங்கள்
ஆவணக் காப்பகம்
ஆவணக் காப்பகம் அல்லது ஆவணகம் என்பது, ஒரு நாடு, சமூகம் அல்லது ஒரு நிறுவனத்தின் வரலாற்று ஆவணங்களைப் பல்வேறு தேவைகளுக்காகப் பாதுகாத்து வைக்கும் ஒரு இடமாகும். பல ஆவணக் காப்பகங்கள், நூற்றாண்டுகள் பழமைவாய்ந்த ஆவணங்களைப் பாதுகாத்து வருகின்றன. இதனால் இவை அந் நாடுகளினதும், சமுதாயங்களினதும் நினைவுகளைப் பொதிந்து வைத்திருக்கின்றன என்று கூற முடியும். "மக்களுடைய நடவடிக்கைகள், கொடுக்கல் வாங்கல்கள் போன்றவற்றுக்கான சான்றுகளைச் சேகரித்து வைத்திருப்பதன் மூலம், ஆவணக் காப்பகங்கள், நிர்வாகத்துக்கு உதவி செய்வதுடன், தனிப்பட்டவர்களினதும், நிறுவனங்களினதும், நாடுகளினதும் உரிமைகளுக்கு அடிப்படியாக அமைந்துள்ளன" என்றும், "நாட்டு மக்கள், அதிகாரபூர்வத் தகவல்களையும், தமது வரலாறு தொடர்பான தகவல்களையும் பெற்றுக்கொள்ளும் உரிமையை உறுதி செய்வதன் மூலம், ஆவணக் காப்பகங்கள், குடியாட்சி, பொறுப்புத் தன்மை, நல்ல நிர்வாகம் ஆகியவற்றுக்கு அடித்தளமாக அமைவதாகவும், ஆவணக் காப்பகங்களின் அனைத்துலக சபையின் இணையத் தளம் சுட்டிக் காட்டுகின்றது.
பொதுவாக, ஆவணக் காப்பகங்களில் உள்ள பதிவுகள் நிரந்தரமாக தேர்வு செய்யப்பட்டுள்ள அல்லது நீண்டகால கலாச்சார, வரலாற்று, அல்லது தெளிவான மதிப்பீட்டின் அடிப்படை. காப்பகப் பதிவுகள் பொதுவாக வெளியிடப்படாதவையகவும், தனித்துவமயகவும் இருக்கும், புத்தகங்கள் அல்லது இதழ்கள் போன்ற பல ஒத்த பிரதிகள் காப்பகங்களுக்கு இருக்காது. இதன் பொருள், காப்பகங்கள் தங்கள் பணிகளை மற்றும் அமைப்பிற்கான நூலகங்களில் இருந்து மிகவும் வித்தியாசமானதாக இருக்கின்றன, இருப்பினும் காப்பக சேகரிப்புகள் பெரும்பாலும் நூலக கட்டிடங்களில் காணப்படுகின்றன.
காப்பகங்களில் பணியாற்றும் ஒரு நபர் ஒரு காப்பாளர் என்று அழைக்கப்படுகிறார். காப்பகங்களின் தகவல்களை ஒருங்கிணைத்தல், பராமரித்தல் மற்றும் நடைமுறைப்படுத்துதல் காப்பக விஞ்ஞானம் என அழைக்கப்படுகின்றன. சேமிப்பிர்க்கன இடமாக காப்பகத்தயும், களஞ்சியத்தயும் குறிப்பிடுவர்.
வரலாற்றுப் பதிவுகள் அல்லது அதை வைத்திருக்கும் இடங்களைக் குறிப்பிடும் போது, பன்மடங்கு வடிவம் காப்பகங்கள் என்று பயன்படுத்துவர்.
சொற்பிறப்பு
ஆரம்பத்தில் கிரேக்கம் மொழியில் 'ஆர்கியொன்(archeion) ' என்று உருவாக்கப்பட்டுள்ளது இந்த சொல், அதாவது தலைவரின் வீடு அல்லது இருப்பிடத்தை குறிக்கும், இதில் முக்கியமான உத்தியோகபூர்வ மாநில ஆவணங்களை பதிவு செய்யப்பட்டு, ஆர்கோன்(தலைவன்) அதிகாரத்தின் கீழ் வைக்கப்பட்டுள்ளன.
காப்பகத்திலிருந்து உருவாக்கப்பட்ட பெயர்ச்சொல் காப்பகம் ஆகும்.
வரலாறு
உத்தியோகபூர்வ ஆவணங்களை சேமித்து வைத்திருப்பது பழமையானது. மூன்றாம் மற்றும் இரண்டாவது நூற்றாண்டுகளுக்கும் கி.மு. முன்பு தொல்பொருள் ஆய்வாளர்கள் எப்லாவிலிருந்து, மாரி, Amarna, Hattusas, உகரிட், மற்றும் Pylons போன்ற தளங்களில் நூற்றுக்கணக்கான (சில நேரங்களில் ஆயிரக்கணக்கான) களிமண் மாத்திரை காப்பகங்கள் கண்டுபிடித்துள்ளனர். இந்த கண்டுபிடிப்புகள் மூலம் பண்டைய எழுத்துக்கள், மொழிகள், இலக்கியம், மற்றும் அரசியலை அறிய அடிப்படையாக அமைந்ததுள்ளது.
காப்பகங்களை பண்டைய சீனர்கள், பண்டைய கிரேக்கர்கள், மற்றும் பழங்கால ரோமர்கள் (தபுலூரியா என்று அழைத்தவர்கள்) நன்கு வளர்த்துவந்தர்கள். இருப்பினும், அவை அழிக்கப்பட்டுவிட்டன, ஏனெனில் பாப்பிரஸ் மற்றும் காகித போன்ற பொருட்களில் எழுதப்பட்ட ஆவணங்கள் கல் மாத்திரையைப் போலல்லாமல் வேகமாக மோசமாகிவிட்டன. மத்திய காலங்களிலிருந்து தேவாலயங்கலள், ராஜ்யங்கள் மற்றும் நகரங்களின் ஆவணக் காப்பகங்கள் உயிர் வாழ்கின்றன, மேலும் அவற்றின் அதிகாரப்பூர்வ நிலை இன்றும் தடையின்றி வைக்கப்படுகின்றன. அதுவே இன்ந்காலாகட்டத்தின் வரலாற்று ஆராய்ச்சிக்கான அடிப்படை கருவியாகும்.
நவீன காப்பக சிந்தனை பிரெஞ்சு புரட்சியின் காலத்திலிருன்து பல வேர்களைக் கொண்டுள்ளது. பிரான்சின் தேசிய ஆவணக் காப்பகம், உலகின் மிகப் பெரிய காப்பகத் தொகுப்பைக் கொண்டிருக்கிறது, 625 ஏ.டி. வரை பதிவுசெய்யப்பட்ட பதிவுகள், 1790 ல் பிரெஞ்சு புரட்சியின் போது பல்வேறு அரசாங்கங்கள், சமய மற்றும் தனிப்பட்ட ஆவணங்களை புரட்சியாளர்களால் கைப்பற்றப்பட்டன.
ஆவணக் காப்பகங்களும் நூலகங்களும்
ஆவணக் காப்பகங்களும் நூலகங்களும் எந்த வகையான சேகரிப்புக்களைக் கொண்டிருக்கின்றன, எந்த வகையான அணுக்கத்தை வழங்குகின்றன என்பதில் கணிசமான வேறுபடுகின்றன. காப்பகங்கள் மூல ஆவணங்களையும், வெளியிடப்பட்டாத சேகரிப்புக்களையும் கொண்டிக்கும். நூலகம் வெளியிடப்பட்ட ஆக்கங்களைப் பெரிதும் கொண்டு இருக்கும். நூலகத்தின் நோக்கம் தனது சேகரிப்பில் உள்ள ஆக்கங்களுக்கு விரிவான அணுக்கத்தை வழங்குதல் ஆகும். காப்பகம் தனது சேகரிப்பைப் பாதுகாத்து கட்டுப்படுத்தப்பட்ட அணுக்கத்தை வழங்கும். எண்ணிம ஆவணக் காப்பகங்கள், நூலகங்கள் இந்த வேறுபாட்டைக் குறைத்துள்ளன.
காப்பகத்தின் வகைகள்
வரலாற்றாசிரியர்கள், மரபுவழியலாளர்கள், வக்கீல்கள், மக்கள் கணிப்பலர்கலள், திரைப்பட இயக்குனர்கள், மற்றும் பலர் காப்பகங்களில் ஆய்வு நடத்தினர். ஒவ்வொரு காப்பகத்திலும் ஆராய்ச்சி செயல்முறை தனித்துவமானது, காப்பகத்தை உள்ளடக்கிய நிறுவனத்தை சார்ந்துள்ளது. பல வகையான காப்பகங்கள் இருந்தாலும், ஐக்கிய மாகாணங்களில் மிக சமீபத்திய மக்கள்தொகை கணக்கெடுப்புகள் ஐந்து பிரதான வகைகள்: கல்வி, வியாபாரம் (இலாபத்திற்காக), அரசு, இலாபமற்றவை மற்றும் பிற காப்பகங்களுடன் தொடர்புடைய நான்கு முக்கிய பகுதிகள் உள்ளன: பொருள் தொழில்நுட்பங்கள், அமைப்புக் கோட்பாடுகள், புவியியல் இடங்கள், மனிதர்கள் மற்றும் மனிதரல்லாத சிக்கலான உருவங்கள். இந்தத் தளங்கள் மேலும் எந்த வகை காப்பகத்தை உருவாக்குகின்றன என்பதை மேலும் வகைப்படுத்த உதவும்.
கல்வி நிறுவனங்கள்
கல்லூரிகளில், பல்கலைக்கழகங்கள், மற்றும் பிற கல்வி வசதிகளில் உள்ள ஆவணங்களை ஒரு நூலகத்திற்குள் அமைக்கப்பட்டிருக்கின்றன மற்றும் கடமைகளை காப்பாளர் கண்கானிப்பார், மேலும் ஒரு காப்பகத்தினால் கல்விக் நிறுவன வரலாற்றைப் பாதுகாப்பதோடு, கல்விசார் சமூகத்திற்கு சேவை செய்வும் உதவுகின்ரன. கல்விசார் காப்பகம் நிறுவனத்தின் நிர்வாக பதிவுகள், முன்னாள் பேராசிரியர்களின் மற்றும் ஜனாதிபதிகளின் தனிப்பட்ட மற்றும் தொழில் சார்ந்த ஆவணங்கள், பள்ளி நிறுவனங்கள் மற்றும் நடவடிக்கைகள் தொடர்பான நினைவுச்சின்னங்கள் போன்றவற்றை உள்ளடக்கியிருக்கும், மேலும் அரிய புத்தகங்கள் அல்லது ஆய்வு நகல் போன்றவை ஒரு மூடிய உருவம் உள்ள பெடிக்குள் அமைக்கப்பட்டிருக்கும். கல்விக் காப்பகத்தின் பயனர்கள் பட்டதாரிகள், பட்டதாரி மாணவர்கள், ஆசிரியர்களும் பணியாளர்களும், அறிஞர் ஆராய்ச்சியாளர்களும் பொது மக்களும் போன்றவர்களே இருக்க முடியும்.
அரசாங்கம்
அரசு ஆவணங்களில் உள்ளூர், மாநில அரசுகள் மற்றும் தேசிய (அல்லது கூட்டாட்சி) அரசின் காப்பகங்கள் அடங்கும். யார் வேன்டுமானலும் அரசாங்க காப்பகத்தை பயன்படுத்தலாம் இதை அதிகம் பயன்படுத்துவோர் நிருபர்கள், மரபுசார் வல்லுனர்கள், எழுத்தாளர்கள், வரலாற்று ஆசிரியர்கள், மாணவர்கள் மற்றும் ஒருவரின் வீடு அல்லது பிராந்தியத்தின் வரலாற்றைப் பற்றிய தகவல்களைத் தேடும் நபர்கள். பல அரசாங்க ஆவணங்கள் பெரும்பாலும் பொதுமக்களுக்கு திறந்திருக்கும் மற்றும் சந்திப்புமுன்பதிவு தேவைப்படாது.
இந்தியாவில், தேசிய ஆவணக் காப்பகம் (NAI) புது டெல்லியில் அமைந்துள்ளது.
இலாப நோக்கற்ற நிறுவனங்கள்
இலாப நோக்கமற்ற காப்பகங்களில் வரலாற்று சமூகங்கள், மருத்துவமனைகள், அடித்தளங்களில் உள்ள களஞ்சியங்கள் உள்ளங்கும். இலாப நோக்கமற்ற காப்பகங்கள் வழக்கமாக நன்கொடையாளர்களிடமிருந்து தனிப்பட்ட நிதிகளுடன் குறிப்பிட்ட நபர்களின் அல்லது இடங்களின் ஆவணங்களையும் வரலாறையும் பாதுகாக்கின்றன. பெரும்பாலும் இந்த நிறுவனங்கள் அரசு மற்றும் தனியார் நிதிகளிலிருந்து மானிய நிதியளிப்பை ஆதரிக்கின்றன. கிடைக்கும் நிதிகளைப் பொறுத்து, இலாப நோக்கற்ற காப்பகங்கள் கிராமப்புற நகரத்தில் வரலாற்றுச் சமுதாயமாக ஒரு அரசாங்க வரலாற்று சமுதாயத்தை எதிர்க்கும் ஒரு மாநில வரலாற்று சமுதாயமாக பெரியதாக இருக்கலாம். காப்பகத்தின் இந்த வகை பயனர்கள் அவற்றை வைத்திருக்கும் நிறுவனங்களின் எண்ணிக்கையைவிட அதிகமாக இருக்கலாம். இலாப நோக்கமற்ற காப்பகங்களில் ஊழியர்கள் தொழில்முறை ஆர்வலர்களாகவோ, பேராசிரியர்களாகவோ அல்லது தன்னார்வலர்களாகவோ இருக்கக்கூடும், ஏனெனில் இலாப நோக்கமற்ற காப்பகத்தில் ஒரு நிலைக்குத் தேவையான கல்வி, சேகரிப்பு பயனர் தளத்தின் கோரிக்கைகளுடன் வேறுபடும்.
உசாத்துணைகள்
ஆவணக் காப்பகங்களின் அனைத்துலக சபை
இவற்றையும் பார்க்கவும்
தேசிய ஆவணக் காப்பகங்களின் பட்டியல்
இட ஒதுக்கீடு, இந்திய நாடாளுமன்றம்
பட்டியல் சமூகத்தினரும் பட்டியல் பழங்குடியினரும் இந்திய அரசியலில் பங்களிக்கும் விதமாக, இந்திய நாடாளுமன்றத்திற்கு 22 சதவீத தொகுதிகள் இட ஒதுக்கீடு செய்யப்பட்டுள்ளது. அதில் பட்டியல் சமூகத்தவர்களுக்கு 84 தொகுதிகளும், பட்டியல் பழங்குடி மக்களுக்கு 47 தொகுதிகளும் இட ஒதுக்கீடு செய்யப்பட்டுள்ளது. இவ்வாறு ஒதுக்கப்பட்ட தொகுதிகளை தனித்தொகுதி என்பர்.
இட ஒதுக்கீட்டுச் சட்டம்
இந்திய அரசியல் அமைப்புச் சட்டம், பகுதி 330, மக்கள் பிரதிநிதித்துவச் சட்டம், 1950, பிரிவு 3 (Article 330 of the Constitution of India read with Section 3 of the R. P. Act, 1950) மற்றும் 2008-ஆம் ஆண்டில் திருத்தப்பட்ட மக்கள் பிரதிநிதித்துவச் சட்டம் 1950-இன் படியும், (Representation of People Act, 1950 as amended vide Representation of People (Amendment) Act, 2008)  ஒவ்வொரு மாநிலத்திலும் உள்ள பட்டியல் சமூகத்தவர்கள் மற்றும் பட்டியல் பழங்குடியினரின் மக்கள் தொகைக்கு ஏற்ப, நாடாளுமன்ற மக்களவைத் தேர்தலில், மாநிலங்கள் வாரியாக தொகுதிகள் இட ஒதுக்கீடு செய்யப்படுகிறது.
தமிழ் நாட்டில்
தமிழ்நாட்டில், பட்டியல் சமூகத்தவர்களுக்கு 7 நாடாளுமன்ற தொகுதிகளும்; 44 சட்டமன்ற தொகுதிகளும் இட ஒதுக்கீடு செய்யப்பட்டுள்ளது. பட்டியல் பழங்குடிகளுக்கு 2 சட்டமன்ற தொகுதிகள் ஒதுக்கப்பட்டுள்ளது.
வெளி இணைப்புகள்
பகுப்பு:இந்திய நாடாளுமன்றம் பகுப்பு:இந்திய மக்களவைத் தொகுதிகள் பகுப்பு:மனித உரிமைகள் பகுப்பு:தமிழ்நாடு சட்டமன்றம் பகுப்பு:தமிழ்நாடு சட்டமன்றத் தொகுதிகள் பகுப்பு:தேர்தல்
அகமதுநகர் மக்களவைத் தொகுதி
மேற்கோள்கள்
பகுப்பு:மகாராட்டிர மக்களவைத் தொகுதிகள்
அம்பொலி மலைக்கணவாய்
தாமி மரணம்
அம்பொலி கணவாயில், 31 சூளை 2017ல் இரண்டு சுற்றுலாப் பயணிகள், தாமி எடுக்க முயன்ற போது 2,000அடி ஆழப் பள்ளத்தில் விழுந்து இறந்தனர்.
References
பகுப்பு:சிந்துதுர்க் மாவட்டம் பகுப்பு:இந்தியக் கணவாய்கள்
எம். ஜி. கே. மேனன்
'''எம். ஜி. கே. மேனன்''' (Mambillikalathil Govind Kumar Menon ஆகஸ்டு 28, 1928 - நவம்பர் 22, 2016) என்பவர் இந்தியாவைச் சேர்ந்த இயல்பியலாளர். இந்திய விண்வெளித்துறையின் ஆலோசகராகவும், கொல்கத்தாவில் உள்ள இந்திய புள்ளியியல் நிறுவனத்தின் தலைவராகவும் இருந்தார். 1945 இல் தோற்றுவிக்கப்பட்ட டாட்டா அடிப்படை ஆராய்ச்சி நிறுவனத்தை ஹோமி பாபாவுக்குப் பிறகு வளர்த்தெடுத்தவர். இங்கிலாந்து பிரிசுட்டால் பல்கலைக் கழகத்தில் 1953 இல் ஆய்வுப் பட்டம் பெற்ற மேனன் காசுமிக் கதீர்கள் பற்றிய ஆய்வுகள் செய்தவர்.
வகித்த பதவிகள்
1972 இல் இந்திய விண்வெளி ஆராய்ச்சி மையத்தின் தலைவர் ஆனார். 1982- 1989இல்  நடுவணரசு திட்டக் குழுவில் உறுப்பினராக இருந்தார். இந்தியப் பிரதம அமைச்சருக்கு 1986-89 ஆண்டுகளில் அறிவியல் ஆலோசகராகவும் இருந்தார். 1989 -90 இல் அறிவியல் தொழில்நுட்ப மற்றும் கல்வித்  துறையின் மத்திய இணை அமைச்சராகவும் இருந்தார். 1990-96 இல் தில்லி மாநிலங்களவை உறுப்பினராகவும் இருந்தார்.
சிறப்புகள்
பத்மசிறீ விருது (1961)
பத்ம பூசண் விருது (1968)
பத்ம விபூசண் விருது (1985)
ராயல் சொசைட்டி பெல்லோ (1970)
2008 ஆம் ஆண்டில் எம்.ஜி.கே.மேனனை கௌரவிக்கும் வகையில் நூண்கோள் ஒன்றுக்கு 7564கோகுமேனன் எனப் பெயர் சூட்டப்பட்டது.
மேற்கோள்
பகுப்பு:இந்திய இயற்பியலாளர்கள் பகுப்பு:பத்மசிறீ விருது பெற்ற அறிவியலாளர்கள் பகுப்பு:பத்ம பூசண் விருது பெற்றவர்கள் பகுப்பு:பத்ம விபூசண் விருது பெற்றவர்கள் பகுப்பு:1928 பிறப்புகள் பகுப்பு:2016 இறப்புகள்
ஐயோனியா
right|thumb|275px|கிமு 620-600ல் [[துருக்கியின் எபேசஸ் நகரத்தில் கிடைத்த உலோக நாணயத்தின் முன்புறத்தில் மான்; பின்புறத்தில் சதுர வடிவ முத்திரை]]
ஐயோனியா (Ionia) (பண்டைய கிரேக்கம்: Ἰωνία, Ionía or Ἰωνίη, Ioníe) பண்டைய அனதோலியாவின் ஏஜியன் கடற்கரையில் (தற்கால துருக்கி) அமைந்த நகரமாகும். சிர்னா என அழைக்கப்படும் இஸ்மீர் அருகே அமைந்தது ஐயோனியா. இதன் வடக்கில் கிரேக்கர்களின் ஐயோனியா கூட்டமைப்பின் குடியிருப்புகள் கொண்டது.
ஐயோனியா பிரதேசம், பாரசீக அகாமனியப் பேரரசின் மாகாணங்களில் ஒன்றாக இருந்தது. ஐயோனியாவில் கிரேக்கர்களும், அகாமனியப் பேரரசின் பாரசீகர்களும் அதிகம் வாழ்ந்தனர்.
கிமு 499 முதல்  486  முடிய ஐயோனியாவில் கிரேக்கர்கள் கிளர்ச்சி செய்த போது, கிரேக்க-பாரசீகப் போர்கள் மூலம் கிரேக்க ஐயோனியர்களை முதலாம் டேரியஸ் ஒடுக்கினார்.
எல்லைகள்
ஐயோனியாவின் வடக்கில் எயோலசும், கிழக்கில் லிடியாவும், தெற்கில் கரியாவும், மேற்கில் ஏஜியன் கடலும் எல்லைகளாகக் கொண்டது.
புவியியல்
ஐயோனியா, வடக்கிலிருந்து தெற்காக 150 கிலோ மீட்டர் நீளமும், கிழக்கிலிருந்து மேற்காக 60 முதல் 90 கிலோ மீட்டர் நீளம் கொண்டது.
அரசியல்
வரலாற்றில் ஐயோனியா பிரதேசம், கிரேக்க, உரோம மற்றும் பாரசீகர்களின் ஆட்சிப் பகுதியாக விளங்கியதால் இங்கு கிரேக்கர்கள் மற்றும் பாரசீகர்களின் அரசியல் செல்வாக்கு அதிகம் இருந்தது.
மக்கள் தொகையியல்
கிரேக்க வரலாற்று அறிஞர் எரோடோட்டசுவின் கூற்றுப்படி, ஐயோனியவின் 12 நகரங்களில் மக்கள் வாழ்ந்ததனர். வடக்கு ஐயோனியாவில் கிரேக்க நாட்டின் பெலிப்பினோ மக்கள் வாழ்ந்ததாக குறிப்பிடுகிறார். ஐயோனியாவின் நகரங்கள் மிலெட்டஸ், மையூஸ், பிரைனி, எபிசுஸ், கோலோபோன், லெபிடோஸ், தியோஸ், போசியா, சமோஸ் மற்றும் சியோஸ் ஆகும். இஸ்மீ எனும் ஸ்மிர்னா நகரம் பின்னர் ஐயோனியர்களின் குடியிருப்பாக மாறியது. நவீன துருக்கியில் ஐயோனியா பகுதி மக்களை யுனான்கள் என்று அழைக்கின்றனர்.
வரலாறு
230px|right|thumb|ஐயோனியா காலத்தில், [[ஆசியா மைனர்|ஆசியா மைனரில், ஐயோனியப் பகுதியில் (பச்சை நிறத்தில்) ஐயோனியக் கிரேக்க குடியிருப்புகள்]] கிமு 16ம் நூற்றாண்டிலிருந்து, 12ம் நூற்றாண்டு வரை ஐயோனியா பகுதி, கிரேக்க இட்டையிட்டுப் பேரரசின் பேரரசின் பகுதியாக இருந்தது.
11ம் நூற்றாண்டு முதல் கி கிரேக்கர்கள் ஐயோனியாப் பகுதிகளில் குடியேறத் துவங்கினர்.
ஸ்டீபன் கவர்டேல்
ஸ்டீபன் கவர்டேல்  (Stephen Coverdale, பிறப்பு: நவம்பர் 20 1954), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 46 முதல்தர துடுப்பாட்டப் போட்டிகளிலும், 13 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1973-1987 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
ஐயோனியா
லிடியாப் பேரரசில்
கிமு 700ல் லிடியாப் பேரரசின் கீழ் ஐயோனியா சென்றது.
ஸ்டீபன் கவர்டேல்
வெளி இணைப்பு
ஸ்டீபன் கவர்டேல் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1954 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
ஐயோனியா
அகாமனிசியப் பேரரசில்
கிமு 550 முதல், முதலாம் சைரஸ் காலத்தில் அகாமனியப் பேரரசின் மாகாணங்களில் ஒன்றாக ஐயோனியா இருந்தது. முதலாம் டேரியஸ், கிரேக்கர்களுடன் கிமு 499 முதல் 486 முடிய  நடத்திய கிரேக்க-பாரசீகப் போர்கள் மூலம் ஐயோனியாவில்   கிளர்ச்சியைத்  தூண்டிய கிரேக்கர்களை அடக்கினார்.
thumb|right|225px|15 நூற்றாண்டின் ஐயோனியாவின் வரைபடம்
ஹெலனிய காலம்
பேரரசர் அலெக்சாண்டருக்குப் பின் ஹெலனிய காலத்தில், ஐயோனியா செலூக்கியப் பேரரசின் ஒரு பகுதியாக விளங்கியது.
உரோமர் ஆட்சியில்
கிபி 330 – 1453 வரை உரோமைப் பேரரசின் பகுதியாக ஐயோனியா விளங்கியது.
மேற்கோள்கள்
பகுப்பு:துருக்கி பகுப்பு:ஆசியாவின் வரலாறு பகுப்பு:பண்டைய கிரேக்கம் பகுப்பு:உரோமைப் பேரரசு பகுப்பு:கிரேக்க வரலாறு
வெபரின் சுரப்பிகள்
வெபரின் சுரப்பிகள் (Weber's glands) நாக்கின் பக்கத்திலுள்ள சளி சுரப்பிகள் ஆகும். இவை உண்ணாக்கைச் சுற்றியுள்ள இடத்தில் காணப்படும் சிறிய உமிழ்நீர் சுரப்பிகளாகும். இந்த சுரப்பிகளுக்கு ஜெர்மன் உடற்கூறியல் நிபுணர் மோரிட்சு இக்னாசு வெபர் பெயரிடப்பட்டது. இவை உண்ணாக்கைச் சுற்றியுள்ள இடத்தில் உள்ள சிதைபொருள் அழிக்கின்றன.
மேற்கோள்கள்
பகுப்பு:சுரப்பிகள்
டெலியம்
டெலியத்தில் இரண்டு முக்கியமான போர்கள் நடந்தன. டெலியம் போர் என்று அழைக்கப்படும் முதல் போரானது, பொ.ச.மு. 424 இல் பெலோபொன்னேசியப் போரின் எட்டாவது ஆண்டில் நடந்தது. அதில் ஏதெனியர்கள் போயோட்டியர்களிடமிருந்து ஒரு குறிப்பிடத்தக்க தோல்வியை சந்தித்தனர். இந்த போர் பல நாட்கள் நீடித்தது. ஏதெனியனின் தளபதியான இப்போகிரட்டீசு, டெலியம் கோவிலைக் கைப்பற்றி, தற்காலிக கோட்டையாக மாற்றினார். அங்கு ஒரு சிறுபடையை வைத்துவிட்டு அங்கிருந்து அணிவகுத்து 10 ஸ்டேடியா தொலைவில் உள்ள ஓரோபஸ் பிரதேசத்தை அடைந்தார். அங்கு அவர் போயோடியன் இராணுவத்தை சந்திக்கவேண்டி இருந்தது. தொடர்ந்து நடந்த போரில், ஏதெனியர்கள் பெரும் இழப்புடன் தோற்கடிக்கப்பட்டனர்; ஏதெனிய தளபதி இப்போகிரட்டீசு கொல்லப்பட்டார்; போருக்குப் பிறகு பதினேழாவது நாளில், போயோட்டியர்கள் கோயிலை மீட்டனர். சாக்கிரட்டீசு இந்த போரில் ஹாப்லைட்டுகளுடன் ஒருவராக இருந்து சண்டையிட்டார். மேலும் தரவின்ன்படி, செனபோனின் உயிரைக் காப்பாற்றினார். போயேட்டியர்கள் மொத்த எண்ணிக்கையில் ஏதெனியர்களை விட அதிகமாக இருந்த காரணத்தால், போயேட்டியர்கள் வெற்றி பெற்றனர்.பாரசீகர்களின் பெரும் நிதி உதவியுடன் பொ.ச.மு. 404 இல் இப்போரில் வெற்றி பெற்றனர் ஏதெனியர்கள் 15,000 பேருடன் போரைத் தொடங்கினர், போயோட்டியர்கள் 18,500 பேருடன் போரிட்டனர். எந்தவொரு போரையும்விட, இப்போகிரட்டீசின் மரணத்துடன், ஏதெனியர்கள் பலரைஉம் இறந்தனர். ஏதெனியர்கள் 1,200 பேரை இழந்த அதேசமயத்தில் போயோட்டியர்கள் மிகக் குறைவான எண்ணிக்கையாக, 500 பேரை மட்டுமே இழந்தனர். அடுத்து இங்கு நடந்த முக்கியமான போரில், ரோமானியர்கள் பொ.ச.மு. 192 இல் பேரரசர் முன்றாம் அந்தியோகசால் தோற்கடிக்கப்பட்டனர்.
இந்த தளம் நவீன டிலேசிக்கு அருகில் அமைந்துள்ளது.
குறிப்புகள்
பகுப்பு:பண்டைய கிரேக்கம்
சான்-டெனீ , ரீயூனியன்
சான்-டெனீ (Saint-Denis, ) பிரான்சினால் வெளிநாட்டு நிருவாகப் பகுதியாக நிருவகிக்கப்படும் ரீயூனியனின் நிருவாகம் சார்ந்த தலைநகர் ஆகும். இது, இந்தியப் பெருங்கடலிலுள்ள ரீயூனியன் தீவின் வடக்குப் பகுதியில் சான்-டெனீ ஆற்றின் முகத்துவாரத்தில் அமைந்துள்ளது.
மேற்கோள்கள்
பகுப்பு:இரீயூனியன் பகுப்பு:ஆப்பிரிக்கத் தலைநகரங்கள் பகுப்பு:பிரான்சின் நகரங்கள்
அனௌசே அசரப்
அனௌசே அசரப் (Anoushey Ashraf)   (பிறப்பு: ஏப்ரல் 14, 1983 கராச்சியில் ) ஒரு பாகிஸ்தான் வி.ஜே மற்றும் நடிகை ஆவார். வி.ஜே.வாக, எம்.டிவி. பாகிஸ்தான் என்ற இசை சேனலில் தோன்றினார். பி.டி.வி- க்காக 13 அத்தியாயம் உடைய தொடரில் சைரா கஸ்மி இயக்கிய, ஒரு நாடகத்திலும் அவர் நடித்துள்ளார். இதில் அவரது பாத்திரம் முன்னணி நடிகையான மெரினா கானின் சிறந்த நண்பராக இருந்தது. அவர் இப்போது பாண்ட்ஸ், வாரிட் டெலிகாம், லோரியல், சின்யியர் மற்றும் எம்டிவி போன்ற பிராண்டுகளின் விளம்பர முகமாக உள்ளார்.
ஆரம்பகால வாழ்க்கை
பாகிஸ்தானில் உள்ள சிந்துவின் கராச்சியில் ஒரு முஸ்லிம் குடும்பத்தில் அனௌசே அசரப் பிறந்தார். அவரது தந்தை ஒரு தொழிலதிபர் மற்றும் சமையல் எண்ணெய் தொழிற்சாலைகளுக்கு சொந்தமானவர். இவருக்கு நடாசா மற்றும் அலிசி என்ற இரண்டு சகோதரிகள் உள்ளனர். தனது படிப்பில் 'ஏ' நிலைகளை முடித்தபின், தனது முதன்மையான ஆங்கில இலக்கியத்தில் இளங்கலை பட்டம் பெற்றார். அவர் 2002 ஆம் ஆண்டின் தொடக்கத்தில் தனது தொழில் வாழ்க்கையைத் தொடங்கினார்.
தனிப்பட்ட வாழ்க்கை
அனௌசே அஷ்ரப் தற்போது சிந்து டிவி நெட்வொர்க்கில் நிர்வாகத்தில் பணியாற்றி வருகிறார். அவர் வாசிப்பு, நீச்சல், பயணம் போன்றவற்றை மிகவும் விரும்புகிறார். விலங்குகளை மிகவும் நேசிக்கிறார். அவரது மூத்த சகோதரி, நடாசா கிசில்பாஷ், பல பாக்கிஸ்தானிய பாப் இசை காணொளிகளான ஜலிம் நஸ்ரான் சே மற்றும் கோரே ரங் கா ஜமனா போன்றவற்றில் மாடலிங் செய்துள்ளார்.
தொழில்
அனௌசே அசரப் பாகிஸ்தானின் புகழ்பெற்ற இளம் மங்கையாக அறியப்படுகிறார். அவர் வி.ஜே.யாகத் தொடங்கி பேஷன் மாடலிங் செய்து தனது சொந்த ஆடை வடிவமைப்புத் தொழிலைத் தொடங்கினார். அனௌசே அசரப் தற்போது நன்கு அறியப்பட்ட வி.ஜே மற்றும் நடிகையாக உள்ளார். மேலும், இப்போது பாகிஸ்தானில் ஒரு சிறந்த நவீன விளம்பர மாடல் மற்றும் ஆடை வடிவமைப்பாளராக இருக்கிறார். 2002 ஆம் ஆண்டில் சிந்து இசைக்கான வி.ஜே.க்களின் ஆரம்ப சரங்களில் ஒன்றாக புகழ் பெற்றார். வி.ஜே.யாக இருந்ததிலிருந்து, சைரா கஸ்மி இயக்கிய பி.டி.வி தொலைக்காட்சித் தொடரில் தோன்றினார்.
சிரித்த முகமும், கலகலப்பான ஆளுமையும் கொண்ட இந்த இளம் மங்கை தன்னைப் பற்றிக் கூறும் பொழுது, "நட்புள்ளம், உரத்த, மிகையாக உணர்ச்சி வசப்படும், பொறுமையற்ற மற்றும் மிகவும் அன்பான நபர்" என்று விவரிக்கிறார். அவர் கடிகாரங்களை சேகரிப்பதை விரும்புகிறார், மேலும் வாசிப்பு, பயணம் மற்றும் நீச்சல் போன்றவற்றை விரும்புகிறார். அனௌசே, பாண்ட்ஸ், செவன் அப், லோரியல் பாரிஸ், வாரிட் டெலிகாம் மற்றும் எம்டிவி பாகிஸ்தான் ஆகியவற்றின் பிராண்ட் தூதராகவும் உள்ளார். அவர் சமீபத்தில் மற்ற மாடல்களுடன் லோரியல் பாரிஸிற்கான விளம்பர படப்பிடிப்பில் தோன்றினார்.
அனௌசே தனது சகோதரிகளுடன் பிளாக் செவன் என்ற பெயரில் ஒரு புதிய ஆடை வடிவமைப்பு நிறுவனத்தை சமீபத்தில் கராச்சியில் தொடங்கினார். இது ஒரு மேற்கத்திய ஆடைகளின் பிராண்ட் ஆக உள்ளது. மேலும், அனௌசே அசரப் தனது சொந்த நிறுவனத்தின் பிராண்ட் தூதராகவும் உள்ளார். அவர் கராச்சியில் இருந்து தொடங்கி, எதிர்காலத்தில் இந்த வணிகத்தை லாகூர் மற்றும் இஸ்லாமாபாத்துக்கு விரிவுபடுத்த திட்டமிட்டுள்ளார். இதுவரை, பிளாக் செவனுக்காக (கராச்சியில்) ஒரு கண்காட்சி நடத்தப்பட்டுள்ளது.
செப்டம்பர் 2012 இல், அனௌசே அசரப் ஹெல்த் டிவியில் காலை நிகழ்ச்சி தொகுப்பாளராக சேர்ந்தார். 2017 ஆம் ஆண்டில் அவர் ஒரு குறுகிய காலத்திற்கு ஒப்பந்தம் செய்தார்.
பாகிஸ்தான் சிலை
அனௌசே, தற்போது பாகிஸ்தான் இசை போட்டி நிகழ்ச்சியான பாக்கிஸ்தான் ஐடலை  மொகிப் மிர்சாவுடன் இணைந்து தொகுத்து வழங்குகிறார். அதில், அவர், பியானோ சுற்று நிகழ்ச்சியின் இறுதியில் 24 போட்டியாளர்களுடன் கலந்து கொண்டார்.
தொலைக்காட்சி தொடர்கள்
ஒரு நடிகையாக, அவர் செஹ்ரா மெய்ன் சஃபர், சீனார் காதி மற்றும் சான்ப் சீரி ஆகிய தொலைக்காட்சித் தொடர்களில் நடித்துள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1983 பிறப்புகள்
சாம்பன்
சாம்பன் (Sāmba), கிருட்டிணருக்கும் ஜாம்பவதிக்கும் பிறந்தவன். சாம்பசிவனின் அருளினால் பிறந்தவன் என்பதால் சாம்பன்  எனப் பெயரிட்டனர். பாகவத புராணத்தில் கூற்றுப்படி இவன் ஸ்கந்தனின்‍ அவதாரமாக கருதப்படுகிறான்.
அருச்சுனனிடமிருந்து போர்க்கலையைப் பயின்றவன். துரியோதனனின் ஒரே மகளான இலெட்சுமணாவை, சுயம்வரத்தின்போது சாம்பன் கடத்திச் சென்று திருமணம் செய்ய இருக்கையில், பலராமனின் முயற்சியால் இருவீட்டாரும் இணங்க சாம்பன் – இலெட்சுமணாவின் திருமணம் நடந்தேறியது. . சாம்பன் யாதவ குல அழிவுக்கு ஒரு காரணமாக அமைந்தவன்.
பிறப்பு
சாம்பனின் பிறப்பானது மகாபாரதம் மற்றும் தேவி பாகவத புராணத்தில் விவரிக்கப்பட்டுள்ளது.
யாதவ குல அழிவு
குருச்சேத்திரப் போருக்குப்பின் 35 ஆண்டுகள் கடந்த பின் ஒரு நாள் யாதவகுல இளைஞர்களில் சிலர் சாம்பனுக்கு நிறைமாதக் கர்ப்பிணிப் பெண் வேடமிட்டு, பிரபாச நகரில் தவக்கோலத்தில் இருந்த சப்த ரிஷிகளிடம்  அழைத்துச் சென்று,  இந்தக் கர்ப்பிணிப் பெண்னுக்கு என்ன குழந்தை பிறக்கும் என வேடிக்கையாக கேட்டனர்.
இளைஞர்களின் கபட நாடகத்தை அறிந்த முனிவர்கள், இவள் உங்கள் யாதவ குலத்தையே அழிக்கப்போகும் இரும்பு உலக்கையை பெற்றெடுக்கப் போகிறாள் என சாபம் இட்டனர். முனிவர்கள் கூறியபடியே சாம்பனுக்கு உடனே இரும்பு உலக்கை பிறந்தது. இதனை அறிந்த யாதவகுல அரசன் உக்கிரசேனன், இரும்பு உலக்கையை பொடிப்பொடியாக அரைத்து கடலில் கரைக்க உத்திரவிட்டார்.
சில காலம் கழித்துக் கடல் அலைகளால் பிரபாச பட்டினக் கடற்கரையில் ஒதுங்கிய உலக்கையின் இரும்புத்தூள்கள், மிக உறுதியான நீண்ட கோரைப் புற்களாக வளர்ந்தன. ஒரு முறை பிரபாச பட்டினத்திற்குச் சென்ற யாதவர்கள் மதியை மயக்கும் போதையைத் தரும் மைரேயம் என்ற மதுவை அளவுக்கு மீறிப் பருகியதான் மதி இழந்து  ஒருவரையொருவர் இரும்புத் தடி போன்று வளர்ந்திருந்த வச்சிராயுதத்திற்கு நிகரான கோரைப் புற்களால் தாக்கிக் கொண்டு, சாம்பன் உட்பட அனைவரும் முற்றிலும் அழிந்தனர்.
மராத்தா
மராத்தா  (Maratha, வழமையாக மராட்டா அல்லது மகாராட்டிரா எனவும் ஒலிப்பெயர்க்கின்றனர்) மகாராட்டிரத்தில் பெரும்பான்மையினராக வாழும் ஓரினமாகும். இது இரண்டு விதங்களில் பயன்படுத்தப்படுகின்றது: மராத்தி பேசும் மக்களிடையே முதன்மையான  மராத்தா சாதியினரைக் குறிக்கிறது; வரலாற்றில்  இச்சொல் பதினேழாவது நூற்றாண்டில்  பேரரசர் சிவாஜி நிறுவிய மராட்டியப் பேரரசையும் அதன் வழித்தோன்றல்களையும் குறிக்கிறது.
மராத்தாக்கள் முதன்மையாக இந்திய மாநிலங்களான மகாராட்டிரம், மத்தியப் பிரதேசம், குசராத்து, கருநாடகம் மற்றும் கோவாவில் வாழ்கின்றனர். அவர்கள் வாழும் நிலப்பகுதி மற்றும் பேசும் மொழியை ஒட்டி கோவாவிலும் அடுத்துள்ள கார்வாரிலும் வாழும் மராத்தாக்கள் குறிப்பாக கொங்கண் மராத்தாக்கள் எனப்படுகின்றனர். அதேபோல தமிழ் பேசும் மராத்தாக்கள் தஞ்சாவூர் மராத்தாக்கள் எனக் குறிப்பிடப்படுகின்றனர்.
வருணமும் சாதியும்
மராத்தாக்களின் வருணம் சர்ச்சைக்குரிய விடயமாக விளங்குகிறது. சிலர் இவர்களை சத்திரியர் என்றும் சிலர் இவர்களை விவசாயப் பின்புலம் உள்ளவர்கள் என்றும் குறிப்பிடுகின்றனர். சிவாஜியின் காலத்திலிருந்தே இது குறித்து பிராமணர்களுக்கும் மராத்தாக்களுக்கும் விவாதங்கள் நடந்தேறியுள்ளன; இருப்பினும் 19வது நூற்றாண்டில் பிரித்தானியர்களிடமிருந்து விடுதலை பெற பிராமணர்கள் பாம்பே மாகாணத்தில் பெருவாரியாக இருந்த இவர்களை சத்திரியர்களாக அங்கீகரித்து இணைந்து செயல்பட்டனர். இந்த ஒற்றுமை விடுதலைக்குப் பின்னர் முறிந்தது
இவர்களில் ஒரு பிரிவினரான குன்பி மராத்தாக்களுக்கு பிற பிற்பட்டோருக்கான இட ஒதுக்கீடு வழங்கப்பட்டு வந்துள்ளது. மராத்தா சமூகம் கல்வி மற்றும் சமுதாய ரீதியாக பின்தங்கிய வகுப்பாகக் கருதப்பட்டு மராத்திகளுக்கு 2014இல் அப்போதைய மகாராட்டிர அரசு 16 சதவீத இட ஒதுக்கீடு வழங்கியுள்ளது.
உள்நாட்டுப் பரவல்
மராட்டியப் பேரரசின் விரிவாக்கத்தினால் குறிப்பிடத்தக்க அளவில் மராத்தாக்கள் புலம்பெயர்ந்து இந்தியாவின் பல பகுதிகளில் குடியேறினர். இவர்கள் இன்னமும் சிறுபான்மையினராக இந்தியாவின் வடக்கு, தெற்கு மேற்கு பகுதிகளில் வாழ்ந்து வருகின்றனர். இவர்கள் உள்ளூர் மொழிகளைப் பேசினாலும் தங்கள் அடையாளமாக மராத்தி மொழியை வீட்டினுள் பேசி வருகின்றனர். இவர்களில் குறிப்பிடத் தக்கவர்களாக குவாலியரின் சிந்தியாக்கள், வடோதராவின் கெய்க்குவாடுகள், இந்தோரின் ஓல்கர்கள், முதோலின் கோர்பாடேக்கள், தஞ்சாவூரின் போன்சுலேக்களைக் கூறலாம்.
அரசியல் பங்கேற்பு
மகாராட்டிரம் 1960இல் உருவானதிலிருந்தே அம்மாநில அரசியலில் மராத்தாக்கள் முக்கியப் பங்கு வகிக்கின்றனர். மகாராட்டிர அரசிலும் உள்ளைர் நகராட்சிகளிலும் பஞ்சாயத்துக்களிலும் மராத்தாக்கள் அமைச்சர்ளாகவும் அலுவலர்களாகவும் 25% பதவிகளில் பொறுப்பாற்றுகின்றனர். 2012 நிலவரப்படி, மகாராட்டிரத்தின் 16 முதலமைச்சர்களில் 10 பேர் மராத்தா சமூகத்திலிருந்து வந்தவர்களாவர்.
மேற்சான்றுகள்
பகுப்பு:சாதிகள்
கிரீம் ஸ்வான்
கிரேம் பீட்டர் ஸ்வான் (Graeme Peter Swann பிறப்பு: மார்ச் 24, 1979) ஒரு முன்னாள் இங்கிலாந்துத் துடுப்பாட்ட அணியின் வீரர் ஆவார். இவர் இங்கிலாந்துத் தேசியத் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் விளையாடியுள்ளார்.இவர் நார்த்தாம்டனில் பிறந்தார்.
ஸ்வான் 2000 ஆம் ஆண்டில் தென்னாப்பிரிக்காவுக்கு எதிராக ஒருநாள் பன்னாட்டுத் துடுப்பாட்டப் போட்டியில் விளையாடினார்.ஏழு ஆண்டுகளுக்குப் பிறகு, இங்கிலாந்தின் இலங்கை சுற்றுப்பயணத்தில் அணியின் இரண்டாவது சுழல் பந்து வீச்சாளராக, மோன்டி பனேசருடன் சேர்ந்து தேர்வு செய்யப்பட்டார். பின்னர் இங்கிலாந்தின் தேர்வுத் துடுப்பாட்ட அணியில் ஒரு நிரந்த இடத்தை பெற்றார். 2009 ஆஷஸில் வென்ற இங்கிலாந்து அணியில் இவர் விளையாடினர்.2009 ஆம் ஆண்டில் விரைவாக 50 இழப்புகளை எடுத்த இங்கிலாந்து வீரர் எனும் சாதனை படைத்தார்.தென்னாப்பிரிக்கத் துடுப்பாட்டத் தொடருக்குப் பின்னர் ஐசிசி  பாந்துவீச்சாளர்கள் தரவரிசையில் இவர் மூன்றாம் இடத்திற்கு முன்னேறினார்.
தனிப்பட்ட வாழ்க்கை
ஸ்வான் சாரா என்பவரை 29 சனவரி 2010 அன்று மணந்தார். இவர்கள் நாட்டிங்காமில் தங்கள் மூன்று குழந்தைகளான வில்பிரட் (பிறப்பு 17 பிப்ரவரி 2011), சார்லோட் (பிறப்பு 18 அக்டோபர் 2012) மற்றும் ஜெசிகா (பிறப்பு 2016) ஆகியோருடன் வாழ்கின்றனர். இவர் கால்பந்திலும் ஆர்வம் கொண்டவர், இவர் நியூகேஸில் யுனைடெட் மற்றும் பிளைத் ஸ்பார்டன்ஸ் ஆகிய அணிகளை ஆதரிப்பதாக பிபிசியின் கால்பந்து ஃபோகஸில் வெளிப்படுத்தினார்.
தேர்வுத் துடுப்பாட்டம்
நார்தாம்ப்டன்ஷையருக்காக ஸ்வானுடன் இணைந்து விளையாடிய மோன்டி பனேசர் சிறப்பான திறனை வெளிப்படுத்தாத காரணத்தினால் இவர் தேர்வுத் துடுப்பாட்டத் தொடரில் தேர்வாகவில்லை. அவருக்குப் பதிலாக இவர் டிசம்பர் 2008 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் ஸ்வான் அறிமுகமானார்.தனது முதல் நிறைவின் மூன்றாவது பந்துவீச்சில் கவுதம் கம்பீரையும் ஆறாவது பந்துவீச்சில் ராகுல் திராவிட்டையும் வீழ்த்தினார். இதன் மூலம் தேர்வுத் துடுப்பாட்ட வரலாற்றில் ரிச்சர்ட் ஜான்சனுக்குப் பிறகு (இங்கிலாந்திற்கும்) தனது முதல் தேர்வுத் துடுப்பாட்டப்  நிறைவில் இரண்டு இழப்புகளைக் கைப்பற்றிய இரண்டாவது வீரர் என்ற பெருமையைப் பெற்றார்.